Pécs-Baranyai Kereskedelmi és Iparkamara

Agrárélelmiszeripar – egészséges étkezés és intelligens élelmiszer logisztika
2018-09-20 10:00 - 16:00 (Europe/Helsinki) | Torino Lingotto Fiere, Via Nizza, 294., Torino, 10126, Olaszország
Az Enterprise Europe Network nemzetközi üzletember találkozót szervez a „Terra Madre Salone del Gusto” élelmiszeripari kiállítás és vásár keretében.
A Food for Change nevű üzletember találkozóra várnak minden az agroélelmiszer technológiával foglalkozó vállalkozást, egyetemet, klasztert és kutatóintézetet, akik nyitottak a nemzetközi üzleti, technológiai együttműködésekre.
Kiemelt témák

Öko csomagolás,
fenntartható élelmiszerek,
bioenergia,
egészség: szerves folyamatok, higiénia, funkcionális élelmiszerek,
digitális értékláncok,
függőleges gazdálkodás,
intelligens élelmiszer logisztika,
élelmiszer-tervezés.

Az üzletember találkozón a részvétel ingyenes, de előzetes regisztrációhoz kötött, amelyet itt tehet meg: gusto2018.b2match.io.
A kiutazás és szállás önköltséges, és önállóan szervezendő.
További információért keresse az Enterprise Europe Network pécsi irodáját az eenpecs@pbkik.hu címen!
A „Terra Madre Salone del Gusto” élelmiszeripari kiállítás és vásár honlapja: salonedelgusto.com

Üzletember találkozó az 56. szlovén Nemzetközi Mezőgazdasági és Élelmiszer Vásáron
2018-08-28 10:00 - 16:00 | Cesta na stadion 2, Cesta na stadion 2., Gornja Radgona, 9250, Szlovénia
Az Enterprise Europe Network szervezésében megrendezésre kerülő „Meet4Business Matchmaking Event Agra 2018” rendezvény keretében várják minden a mezőgazdaság, élelmiszeripar, csomagolás, csomagolási technikák, logisztika és erdészet területen működő baranyai cég részvételét is.
A rendezvényen közel 1800 kiállító vesz részt, 30 országból a több, mint fél évszázados múltra visszatekintő vásáron. Az üzletember találkozó résztvevőinek a kiállítás megtekintése mellett lehetőségük lesz az előzetesen feltöltött online profilok segítségével kiválasztani azokat a cégeket, partnereket, akikkel tárgyalni szeretne a találkozón.
A tárgyalásra jelölések alapján fogja megkapni a rendszer által összeállított, személyre szabott ütemtervet a megbeszélések időpontjaival a rendezvény előtt pár nappal.
Az üzletember találkozón a részvétel ingyenes, de előzetes regisztrációhoz kötött, amelyet itt tud megtenni: meet4businessagra2018.talkb2b.net
A kiutazás és szállás önköltséges, és önállóan szervezendő.
További információért keresse az Enterprise Europe Network pécsi irodáját az eenpecs@pbkik.hu címen!
Az 56. szlovén Nemzetközi Mezőgazdasági és Élelmiszer Vásár honlapja: www.pomurski-sejem.si/index.php/en/agra/about-agra-fair

GAMESCOM – a jövő játékainak színtere
2018-08-21 09:00 - 2018-08-25 16:00 | Koelnmesse, Messepl. 1., Köln, 50679, Németország
A világ legnagyobb számítógépesjáték-vásárja és fesztiválja, a Gamescom kiváló alkalom a piaci szereplők, trendek megismerésére, valamint a kapcsolat- és piacépítésre az ágazati baranyai cégek, startupok számára.
Az Enterprise Europe Network és az NRW.BANK nagyszabású nemzetközi üzletember találkozót szervez a hatodik alkalommal megrendezésre kerülő Gamescom keretében, ahol a legújabb számítógépes játékaikat is prezentálják a világ legnagyobb játékgyártói.
Újítások, különleges bejelentések, exkluzív információk és számítógépesjáték-bemutatók jellemzik az eseményt. 2017-ben 106 országból több mint 500.000 látogató érkezett, ezen belül közel 40.000 fős volt a szakmai közönség.
A kölni expo területén zajló üzleti tárgyalásokra regisztráció után lehet jelentkezni. A tárgyalások munkanyelve angol, de a választott partner függvényében változhat.
A regisztráció és az üzletember találkozón való részvétel költségeit az Enterprise Europe Network hálózat partnerei viselik, a vállalkozások számára így díjmentes.
A 2018-as Gamesmatch adatai és regisztrációs felülete itt érhető el: www.gamescom.global
A kiutazás és szállás önköltséges, és önállóan szervezendő.
További információért keresse az Enterprise Europe Network pécsi irodáját a eenpecs@pbkik.hu címen!

Ismerje meg a Kamarát – Ismerjük meg egymást!
2018-07-04 15:00 - 16:30 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara örömmel várja a legújabb regisztrált vállalkozásokat egy kötetlen tájékoztatóra, hogy részletesen megismerhessék az igénybe vehető kamarai szolgáltatásokat és együtt megtaláljuk azokat a területeket, ahol kölcsönösen egymás segítségére lehetünk.
A rendezvényen való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 50 főig.
Túljelentkezés esetén későbbi időpontot fogunk megadni egy következő rendezvényre válasz e-mailben.
Kérjük, ha már regisztrált, de mégsem tudna részt venni a programon, jelezze felénk 2018. július 2-ig a pazaurek@pbkik.hu címen, mert a túljelentkezés miatt a várólistáról tudnánk még másoknak biztosítani a részvételt.
Ha nem tud eljönni rendezvényeinkre, de nem szeretne lemaradni vállalkozását érintő tudnivalókról, iratkozzon fel hírlevelünkre!

Regisztráció - Ismerje meg a Kamarát – Ismerjük meg egymást!

Magánszemély vagy vállalkozás
*

Magánszemély

Vállalkozás

Jelentkező adatai

Jelentkező személy neve

Email címe
*

Telefonszáma

plus1

Újabb résztvevő hozzáadása

minus1

Résztvevő eltávolítása

Vállalkozás adatai

Vállalkozás neve

Vállalkozás adószáma

Erre azért van szükség, hogy ne kelljen megkérdeznünk például a székhely címét.

Kérjük írja le egy mondatban, mivel foglalkozik vállalkozása!
*

Vállalkozását most indította, mivel Ön:

pályakezdő.

"újra"kezdő (új karrier, foglalkozás).

csak egyéni vállalkozóként tudják foglalkoztatni.

nyugdíjas.

innovatív/kreatív ötletét szeretné megvalósítani.

vállalkozóként képzelte el a jövőjét.

EgyébEgyéb

Adjon meg 3 az Ön vállalkozását érintő témát, konkrét kérdést, melyekre szeretne választ kapni! (pl.: külpiacra lépés, okmányhitelesítés, mit kell elintéznem külföldi munkavállaláshoz, foglalkoztatáshoz, milyen hatóságot kell/lehet felkeresnem, ha … stb.)

reCAPTCHA

Beküldés

A látvány többet ér ezer szónál!
2018-06-28 09:00 - 2018-07-01 16:00 | Lanificio di Torino, Via Bologna, 220, Torino, 10154, Olaszország
Az Enterprise Europe Network szervezésében nemzetközi üzletember találkozóra kerül sor a Torinoi Divathét keretében.
Az idén harmadik alkalommal megrendezésre kerülő TorinoFashionMatch 2018 a textil- és divatipari ágazat minden szereplőjének – vállalatok, divattervezők, ügynökök, gyártók, forgalmazók és márkák – ad lehetőséget, hogy potenciális üzleti és technológiai partnerekkel találkozzanak.
A rendezvény programjain – b2b találkozók, workshopok, divatbemutatók – a kreatív cégek partnert találhatnak közös projektek kialakításához, új piacokat ismerhetnek meg, valamint tudást, ötleteket, technológiai újításokat láthatnak és inspirációt cserélnek.
Témák

textil és divat ruházat / kiegészítők,
férfi és női ruházat,
sport ruházat / utcai viselet / strand viselet / fehérnemű,
modest/”szerény” divat,
textil technológiák,
szövetek,
divat- és textilipari szolgáltatások.

Az üzleti tárgyalások ideje alatt a portfóliójuk bemutatása mellett a résztvevőknek lehetősége van 3 mintadarab kiállítására is.
Az üzletember találkozón való részvétel ingyenes, de előzetes regisztrációhoz kötött, amelyet a következő hivatkozáson tehet meg: torino-fashionmatch-2018.b2match.io/home
A szervezők az üzletember találkozó résztvevői számára ingyenes belépést biztosítanak a Torinói Divathét divatbemutatóira.
A kiutazás és szállás önköltséges, és önállóan szervezendő.
További információért keresse az Enterprise Europe Network pécsi irodáját az eenpecs@pbkik.hu címen.

Munkavédelmi Gyakorlati Nyílt Nap
2018-06-28 09:00 - 12:00 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara (PBKIK) Munkavédelmi klubja meghívja Önt a a BAMKH Pécsi Járási Hivatal Műszaki Engedélyezési, Fogyasztóvédelmi és Foglalkoztatási Főosztály Munkavédelmi és Munkaügyi Osztálya által jóváhagyott „Munkavédelmi Gyakorlati Nyílt Nap” rendezvényre.
Program
08.30 – 09.00
Regisztráció
09.00 – 09.15
Foglalkozás-egészségügy bemutatása (alap- szakellátás, ellátási szerződés, elsősegélynyújtók képzése)
Esetek a rendelőből és a munkahelyekről – előzzük meg a problémát jelentő helyzeteket!
Előadó: Lévai Ildikó Infra-Med Kft. cégvezető
09.15-09.45
Elsősegélynyújtás a munkahelyen, segélyhívás, újraélesztési gyakorlat
Előadó: Dr. Krucsó József szakorvos és Debreczeni Linda szakápoló
09.45-09.55
Szünet
09.55-10.45
Havaria a munkahelyen. Munkabalesetek, égés, robbanás
Előadó: Dr. Krucsó József szakorvos
10.45-11.30
Uvex Safet Group Magyarország bemutatkozása
Előadó: Boros Erika Uvex Safety Group Magyarország
11.30-12.00
Uvex Safety Group Magyarország termékek kiállítása, megismerése
Termékismertető: Boros Erika Uvex Safety Group Magyarország
A részvétel díjmentes, de regisztrációhoz kötött.
Kereskedelmi és iparkamarai tagok esetében előfeltétel a rendezett önkéntes kamarai tagdíj, a kamarai törvény hatálya alá tartozó vállalkozások esetében a rendezett kamarai regisztráció.
A rendezvényen való részvételről a Pécs-Baranyai Kereskedelmi és Iparkamara 3 órára vonatkozó tanúsítványt állít ki, melyet a BAMKH Pécsi Járási Hivatal Műszaki Engedélyezési, Fogyasztóvédelmi és Foglalkoztatási Főosztály Munkavédelmi és Munkaügyi Osztálya képzésként elfogad.
Jelentkezés: a PBKIK önkéntestagjai, valamint a regisztrált vállalkozások kizárólag az elektronikus jelentkezési lap kitöltésével jelentkezhetnek.
This form is currently closed for submissions.

ENERGA 2018 – nemzetközi üzletember találkozó
2018-06-19 11:00 - 16:00 | Centar Skenderija, Terezija, Sarajevo, 71000, Bosznia-Hercegovina
Az Enterprise Europe Network társszervezésében nemzetközi üzletember találkozóra kerül sor az ENERGA 2018 kiállítás és vásár részeként.
A Kiállítás az utóbbi évek színvonalas programjaival a régió egyik legjelentősebb energetikai témájú eseményévé vált, ahol a nemzetközi vállalatok képviselőinek alkalma nyílik üzleti kapcsolatok kialakítására, nemzetközi piacon való megjelenésre megismerve a legújabb trendeket és technológiákat a villamosenergia, fosszilis tüzelőanyagok, megújuló energiaforrások és az energiahatékonyság területén.
Kiemelt témák

Energetika,
villamosenergia,
bányászat,
környezetvédelem,
fém- és gépipar,
építőipar és építőanyagok.

Az üzletember találkozón a részvétel ingyenes, de előzetes regisztrációhoz kötött, amit a következő hivatkozáson tehet meg: energa2018.talkb2b.net
A kiutazás és szállás önköltséges, és önállóan szervezendő.
További információért keresse az Enterprise Europe Network pécsi irodáját az eenpecs@pbkik.hu címen.

Üzleti delegáció Montenegróba 2018. június
2018-06-19 08:00 - 2018-06-21 18:00 | Podgorica, Alexandar Lux Hotel, 12 Hercegovačka, Podgorica, Montenegró
Az MKIK Nyugat-balkáni Tagozata kiutazó delegációt szervez olyan Montenegró iránt érdeklődő exportorientált vállalkozások számára, amelyek a környezetvédelem, az energetika, az idegenforgalom, a mezőgazdaság, élelmiszeripar, a vízipar, a vegyipar, a gépipar vagy az infrastruktúra-fejlesztés területén tevékenykednek.
Tervezett programok

Üzleti vacsora a nagykövetség képviselőivel
tájékoztató fórum a montenegrói üzleti lehetőségekről a Montenegrói Gazdasági Kamara szervezésében,
üzletember-találkozó,
látogatás a niksici Tehnopolis – Innovációs Vállalkozói Központba,
találkozó Tivat város gazdasági fejlesztéséért felelős munkatársaival.

Az előzetes program
A Magyar Kereskedelmi és Iparkamara (MKIK) mindent megtesz a rendezvény sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzletember-találkozóra.
A megfelelő mennyiségű és minőségű üzleti partnerek felkutatása a külföldi partnereink felelőssége, erre vonatkozólag az MKIK nem tud garanciát vállalni.
Miért érdemes részt venni?

Ingyenes részvétel a szakmai programokon,
tájékozódási lehetőség Montenegró gazdasági és üzleti környezetéről, a gazdasági együttműködési lehetőségekről,
tárgyalási lehetőség potenciális montenegrói üzleti partnerekkel,
ingyenes transzferek a szakmai programokra.

Várható költségek

Repülőjegy (kb. 40.000 Ft/fő illetékkel, kézipoggyásszal),
2 éjszaka szállásköltsége (120 EUR/egyágyas szoba/ 2 éj, reggelivel),
programon kívüli étkezések.

A jelentkezéshez az alábbiakban felsorolt 2 dokumentumot kitöltve, 2018. május 23-ig a szekeres@mkik.hu e-mail címre várjuk.

Jelentkezési lap
Angol nyelvű cégprofil

A jelentkezést csak a 2 melléklet együttes megküldésével fogadjuk el.
Az üzleti delegáció minimum 8 fő érdeklődése esetén valósul meg, ezért kérjük, hogy foglalásukat csak visszajelzésünket követően véglegesítsék.
Kapcsolattartó: Szekeres Anna

ScaleMeUp! Innováció menedzsment tréning a nemzetközi piacra jutás érdekében
2018-06-18 12:30 - 17:00 | Pécsi Kereskedelmi Központ, Majorossy Imre utca 36., Pécs, Magyarország
A tréning célja, hogy felkészítse az ígéretes fejlődési potenciállal bíró vállalkozásokat az innováció menedzsment feladataira, különös tekintettel a nemzetközi piac kihívásaira. Az innováció menedzsment a digitális világban egyre inkább értékközpontúvá válik, és mindinkább a közvetlen fogyasztói igények irányába fordul. Tréningünk a mai tudásunk szerinti legfrissebb tudást igyekszik átadni, leginkább azzal, hogy felmutassa a ma hatékony innováció menedzsment módszerek skáláját egy újszerű értékinnovációs gondolkodás megindításához.
Trénerek:
Keresnyei János MBA, PDACCI
Dobay Balázs ACC coach, D-Lab Consulting
PROGRAM
12:30 – Regisztráció, networking
13:00 – Köszöntések, bemutatkozások
13:15 – Innováció és kreativitás

Innovációs modellek
Szellemi Eszköz Menedzsment – az innováció motorja

14.30 – Kávészünet 15’
14.45 – Értékinnováció

Kék Óceán Stratégia (gyakorlattal)
Design thinking (gyakorlattal)

16.00 – Kávészünet 15’
16:15 – Üzleti modell tervezése

Miért más, mint az üzleti terv?
Hogyan tervezzünk Business Modell Canvasban (gyakorlat)
Milyen a Creative Project Canvas?

A tréning értéke: 30 000 Ft / fő.
Az Enterprise Europe Network „GRO/SME/16/B/07 – Support young innovative companies scaling-up their activities in the Single Market” támogatásának köszönhetően a részvétel díjmentes, de regisztrációhoz kötött.
ScaleMeUp! Pécs 2018.06.18 – Meghívó

Határon átnyúló együttműködés az egészségért
2018-06-05 08:00 - 17:00 | Croatian Chamber of Commerce – Regional chamber in Rijeka, Bulevar oslobođenja 23., Rijeka, 51000, Magyarország
Magyarország Zágrábi Nagykövetsége és a Rijeka Megyei Kamara üzleti fórumot szervez az egészségügy területén dolgozó vállalkozások számára. A délelőtti előadásokat követően üzleti tárgyalásokra lesz lehetőségük a résztvevőknek.
A Külgazdasági és Külügyi Minisztérium a magyar horvát gazdasági kapcsolatokról, majd a rijekai JGL (gyógyszeripari cég) és a Hévízi Turisztikai Nonprofit Kft. tart bemutatkozó prezentációt.
Ezután B2B tárgyalásokra kerül sor. A rendezvényhez előzetesen kiadvány készül a résztvevő vállalkozások leírásával, ezért a jelentkezési lapon rövid céges bemutatkozás kitöltése ajánlott.
A rendezvényen való részvétel ingyenes, de előzetes jelentkezéshez kötött, amelyet a jelentkezési lap kitöltésével és visszaküldésével tehet meg. Jelentkezési lap és program.
A program nyelve az angol.
